KOMMISSIONENS FORORDNING (EF) Nr. 986/97 af 30. maj 1997 om ændring af forordning (EØF) nr. 189/77 om gennemførelsesbestemmelser for ordningen med mindstelagre for sukker

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved forordning (EF) nr. 1599/96 (2), særlig artikel 12, stk. 3, og artikel 39,

under henvisning til Rådets forordning (EØF) nr. 1789/81 af 30. juni 1981 om indførelse af almindelige regler for ordningen med mindstelagre i sukkersektoren (3), senest ændret ved forordning (EF) nr. 725/97 (4), og

ud fra følgende betragtninger:

På grund af bortfaldet af tærskelprisen, der anvendtes til at beregne det beløb, der skal opkræves, når indehaveren af mindstelageret har udtaget sukker fra nævnte lager, er der fra nu af i forordning (EØF) nr. 1789/81 fastsat et fast beløb, der eventuelt justeres ud fra udviklingen i interventionsprisen; Kommissionens forordning (EØF) nr. 189/77 (5), senest ændret ved forordning (EF) nr. 260/96 (6), bør derfor ændres tilsvarende;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

I forordning (EØF) nr. 189/77 foretages følgende ændringer:

1) I artikel 1, stk. 2, ændres henvisningen til »forordning (EØF) nr. 700/73« til henvisning til »Kommissionens forordning (EØF) nr. 1443/82 (*).

* EFT nr. L 158 af 9. 6. 1982, s. 17.«

2) Artikel 5, stk. 3 og 4, affattes således:

»3. Det beløb, der skal opkræves og som omhandles i artikel 6 i forordning (EØF) nr. 1789/81, er lig med summen af resultaterne af følgende to beregninger:

- den mængde, der er fremstillet inden for maksimalkvoten i løbet af de tolv kalendermåneder, der går umiddelbart forud for afsætningsmåneden, multipliceres først med en koefficient, hvorpå resultatet heraf multipliceres med det i artikel 6 omhandlede skønsmæssigt beregnede beløb. Koefficienten er lig med forholdet mellem den mængde sukker, der afsættes, og den mængde, der skal oplagres som mindstelager

- den mængde, som er afsat fra mindstelageret, multipliceres med det i artikel 6, stk. 2, i forordning (EØF) nr. 1789/81 omhandlede beløb, nedsat med det i artikel 6 omhandlede skønsmæssigt beregnede beløb.

4. Hvis det i artikel 1, litra b), i forordning (EØF) nr. 1789/81 omhandlede raffinaderi, der raffinerer rørsukker, eller den i artikel 3, litra a), i samme forordning omhandlede forarbejdningsvirksomhed ikke overholder deres lagerforpligtelser, er det beløb, der skal opkræves i overensstemmelse med artikel 6 i forordning (EØF) nr. 1789/81, lig med summen af følgende to beregninger:

- den afsatte mængde, multipliceret ti gange med det i artikel 6 omhandlede skønsmæssigt beregnede beløb

- den afsatte mængde, multipliceret med det i artikel 6, stk. 2, i forordning (EØF) nr. 1789/81 omhandlede beløb, nedsat med det i artikel 6 omhandlede skønsmæssigt beregnede beløb.«

3) Artikel 6 affattes således:

»Artikel 6

Det skønsmæssigt beregnede beløb, som omhandles i artikel 4 og 5, er lig med 0,193 ECU pr. 100 kg sukker udtrykt i hvidt sukker.

Dette beløb justeres efter en eventuel justering af det i artikel 6, stk. 2, i forordning (EØF) nr. 1789/81 omhandlede beløb.

Ved anvendelsen af artikel 4 benyttes det skønsmæssigt beregnede beløb, som er gældende den dag, ansøgningen indgives, og ved anvendelsen af artikel 5 benyttes det skønsmæssigt beregnede beløb, som er gældende på afsætningsdagen.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. maj 1997.

På Kommissionens vegne

Franz FISCHLER

Medlem af Kommissionen

(1) EFT nr. L 177 af 1. 7. 1981, s. 4.

(2) EFT nr. L 206 af 16. 8. 1996, s. 43.

(3) EFT nr. L 177 af 1. 7. 1981, s. 39.

(4) EFT nr. L 108 af 25. 4. 1997, s. 13.

(5) EFT nr. L 25 af 29. 1. 1977, s. 27.

(6) EFT nr. L 34 af 13. 2. 1996, s. 16.